בסיס חיל האוויר אל-עודייד

[ממוזער|מרכז המבצעים המשולב לאוויר וחלל (CAOC) המספק שליטה ובקרה על הכוח האווירי בכל רחבי תחום האחריות של [פיקוד מרכז של ארצות הברית|פיקוד המרכז של ארצות הברית.]]**בסיס חיל האוויר אל-עודייד** (בערבית: **قاعدة العديد الجوية**; מוכר גם כנמל התעופה אבו נח'לה) הוא בסיס צבאי הממוקם מדרום-מערב לדוחה בירת קטר, ומשמש את חיל האוויר הקטרי לצד כוחות זרים משמעותיים, בהם חיל האוויר של ארצות הברית וחיל האוויר המלכותי הבריטי, ומתפקד כמפקדה הקדמית של פיקוד מרכז של ארצות הברית.

אל-עודייד הוא הבסיס הצבאי האמריקאי הגדול ביותר במזרח התיכון. חשיבותו של המתקן התעצמה לאורך השנים, החל משנת 1999 כאשר אמיר קטר דאז, חמד בן ח'ליפה אאל ת'אני, הביע את רצונו להציב בשטחו כעשרת אלפים אנשי שירות מארצות הברית באופן קבוע. דיווחים משנת 2017 מצביעים על כך שהבסיס אירח למעלה מ-11,000 חיילים מכוחות הקואליציה הבינלאומית נגד דאעש, לצד מערך מבצעי של יותר מ-100 כלי טיס.  

## היסטוריה
### חיל האוויר של ארצות הברית
לאחר פעולות צבאיות משותפות במהלך מלחמת המפרץ ב-1991, סיכמו קטר וארצות הברית על הסכם שיתוף פעולה הגנה שהורחב לאחר מכן. בשנת 1996, קטר בנתה את בסיס האוויר אל-עודייד בעלות של יותר ממיליארד דולר. ארצות הברית השתמשה לראשונה בבסיס הסודי דאז בסוף ספטמבר 2001, כאשר חיל האוויר היה צריך מקום למטוסיו שפעלו באפגניסטן. לארצות הברית יש כמעט 40,000 אנשי צבא במזרח התיכון. הצי החמישי של ארצות הברית נמצא בבחריין ויש לו 28,000 אנשי צבא בכווית, בבחריין ובקטר. הממלכות, כולל קטר, מכסות 60 אחוז מהעלויות התפעול של הבסיס שמוערכות ב-650 מיליון דולר אמריקאי.

ההכרה הרשמית של הבסיס הגיעה במרץ 2002, כאשר סגן נשיא ארצות הברית דיק צ'ייני ביקר בבסיס עם חבורת עיתונאים אמריקאים. באפריל 2003, זמן קצר לאחר תחילת הפלישה לעיראק בהובלת ארצות הברית, עבר מרכז המבצעים האווירי הקרבי של ארצות הברית למזרח התיכון מבסיס חיל האוויר הנסיך סולטאן בערב הסעודית למה שהיה אז מטה גיבוי שנבנה שנה קודם לכן בקטר, ונתפס כמקום נוח יותר להצבת חיילים אמריקאים.

אל-עודייד ומתקנים אחרים בקטר משמשים כמוקדי לוגיסטיקה, פיקוד ובסיס עבור אזור המבצעים של פיקוד מרכז ארצות הברית (CENTCOM), ומפקחים על הפעולות האוויריות של ארצות הברית במדינות שונות, בהן עיראק, אפגניסטן וסוריה.

ב-3 בינואר 2024 הודיעה ארצות הברית כי היא מאריכה את שהיותה בבסיס לעוד כ-10 שנים לפחות.

ב-23 ביוני 2025 היווה הבסיס יעד לתקיפה איראנית, שבמסגרתה שוגרו כעשרה טילים לעבר הבסיס בתגובה לתקיפת ארצות הברית את מתקני הגרעין באיראן. כל הטילים יורטו בהצלחה, מלבד טיל אחד שפגע בראדום בבסיס. לא היו נפגעים. 

קובץ:A KC-135 Stratotanker at Al Udeid Air Base, Qatar.jpg|מטוס תדלוק צבאי של חיל האוויר האמריקאי מסוג KC-135 בבסיס
קובץ:379th Air Expeditionary Wing B-1B.jpg|מפציץ B-1 על המסלול באל עודיד
קובץ:B-52s Arrive at Al Udeid Air Base 160409-F-ME609-106.jpg|מטוס **B-52 בבסיס**
קובץ:F-15s and F-117 taking off from Al Udeid Air Base.jpg|מטוס F15 ומטוס כF117 בסיס


### חיל האוויר המלכותי של בריטניה
בין השנים 2004–2009 שימש הבסיס האווירי את חיל האוויר המלכותי עם מטוסי תובלה ומטוסי סילון מהירים לתמיכה במבצע טליק (מלחמת עיראק) ובמבצע הריק (מלחמת אפגניסטן).

כיום שוכנת בבסיס מפקדת להק המשלוח האווירי 83 שאמונה על הפעילות האווירית של חיל האוויר המלכותי בזירת המזרח התיכון, כמו גם כנף המשלוח האווירי 901 תחת פיקודו. מלבד כנף 903, הלהק כולל כיום שלושה כנפות נוספות המוצבות בבסיסי אוויר שונים ברחבי הזירה, בהן באקרוטירי (קפריסין), מוסאנה (עומאן) ובאל מינאד (איחוד האמירויות הערביות).
קובץ:Reaper UAV MOD 45150088.jpg|MQ-9 ריפר של חיל האוויר המלכותי באל עודיד
קובץ:RAF Sentinel R1 Taking Off in the Middle East MOD 45156856.jpg|מטוס סיור ובקרה מסוג Raytheon Sentinel של חיל האוויר המלכותי ממריא מאל עודיד
קובץ:Tornado GR4 617Sqn RAF Iraq Jul2007.jpg|מטוס מסוג טורנדו של חיל האוויר המלכותי הבריטי ממריא מאל עודיד


## קישורים חיצוניים

## הערות שוליים

אל-עודייד
אל-עודייד
אל-עודייד
אל-עודייד
קטגוריה:יחסי ארצות הברית – קטר
קטגוריה:הממלכה המאוחדת: בסיסים ומתקנים צבאיים
קטגוריה:פיקוד מרכז של ארצות הברית